Downloaded from YTS.MX
Official YIFY movies site: YTS.MX
Mauricia!
BBQ KOREA MAKAN SAMPAI PUAS
Hati-hati! Kemas elok-elok. Kita nak guna lagi tahun depan.
Biar betul?
Tengoklah Rudolph, dia tarik kereta luncur sampai patah pinggang.
Lampu Krismas ini pun dah tak berkelip.
Cubalah tengok sini.
Santa dah makin botak!
Jangan kasar-kasar! Tahun depan kita nak pakai lagi!
Nanti kita gam semula kemas-kemas. Orang takkan perasan.
Penat betul musim Krismas kali ini.
Saya tak perasan pun Hari Valentine dah dekat.
Krismas memang musim sibuk. Macamlah awak tak biasa.
Baguslah kalau kita sibuk, sebab kita ada pesaing di setiap tingkat.
Kita patut bersyukur.
Vicky!
- Ya? - Gigi!
Tak tengok jam? Sekejap lagi kedai dibuka!
Gantikan dengan hiasan Valentine, okey?
Kalau kamu lembap begini, sampai Hari Easter pun tak siap-siap!
Baik, bos.
Cepatlah!
Saya ada pengumuman ringkas sebelum buka kedai.
Ada apa, bos?
Sukacita saya umumkan bahawa hujung minggu ini,
walaupun dah lewat,
kita akan adakan parti Krismas!
Tepuk tangan!
Bagus!
Akhirnya, kita boleh raikan kelahiran Jesus
beberapa minggu sebelum musim Pra-Paskah.
Diamlah. Nanti dia dengar.
Ya, Gigi, nak cakap apa?
Tiada apa-apa.
Saya tugaskan awak untuk aturkan parti Krismas.
Faham?
Baik, bos. Cabaran diterima.
Tepuk tangan!
Setiap orang bawa satu juadah untuk parti ini, okey?
- Kedekutnya. - Tak guna!
- Bawa makanan? - Hei!
Tepuk tangan!
Bagus!
BUKA
PROMOSI VALENTINE
Hei, Gi!
Staf kita tak cukup. Tolong pelayan hidangkan makanan.
Habis, siapa nak jaga di depan?
Awak tak boleh buat dua-dua?
- Boleh! - Boleh pun.
Saya harap bos boleh pertimbangkan cadangan dalam laporan saya.
- Kita perlu tambah pekerja… - Gigi!
Kita perlu capai sasaran bulanan.
Kalau kita tambah pekerja,
macam mana kita nak capai sasaran keuntungan?
Sebagai pembantu pengurus saya,
awaklah yang sepatutnya paling faham.
Betul, bos.
Mengikut unjuran, rasanya kita mampu…
Eoseo oseyo!
- Masuk! - Sonnimi wangida!
Annyeonghaseyo! Selamat datang.
Tiga orang?
Annyeonghaseyo! Selamat datang.
- Dua orang? - Ya.
Eoseo oseyo!
Sonnimi wangida!
- Gigi! - Ya, bos?
- Kemas meja 11! - Sebelas? Okey.
Sekejap, ya.
Kamsahamnida!
Gigi.
- Ya? - Hei.
Esok, saya nak tengok atur cara parti kita.
Untuk jamuan nanti,
saya nak tahu siapa bawa apa.
- Okey. - Satu lagi.
Gantung lagi hiasan hati dan dewa asmara. Saya tengok sikit sangatlah.
Nah.
Boleh awak siapkan sebelum pagi esok?
Tambah dewa asmara. Tambah hati.
Biar nampak meriah! Gantung banyak-banyak.
Ini kuncinya.
Awak tutup kedai malam ini.
Selamat malam.
Hei, baliklah.
Jalan baik-baik.
Sayang!
Sayang, kenapa lama sangat?
Jingo beri satu lagi kerja.
Nantilah saya cerita. Saya lapar.
Bos awak memang gila kuasa. Dari dulu lagi.
Wanginya. Awak cucikah?
Apa? Wangi?
Tak macam awak. Bau awak macam kimchi!
Kurang ajar. Cepatlah!
Sekejaplah.
Okey.
Sayang, ini lagu kita. Ingat tak?
Lagu ini dah tujuh tahun.
Kita pun dah tujuh tahun bercinta.
Sayang.
Awak ingat kawan sekolah kita, Niño dan Leia?
Ya. Mereka dah mati?
Mati apa pula? Mereka dah kahwin. Tengok.
Mereka memang ditakdirkan bersama.
Eh, awak ingat lagi Buknoy dan Jingle?
Mereka pun dah kahwin?
Tak, mereka dah mati.
Biar betul?
Saya main-main! Jangan serius sangat.
Mereka dah bertunang. Bayangkan.
Saya rasa saya tahu awak nak cakap apa.
Cakap apa? Mana ada.
Bukankah saya cakap yang saya perlu kumpul duit?
Selepas saya naik jadi akauntan kanan,
barulah awak pula kongsi berita kita.
Tunggu saya kumpul duit.
Okey.
Masuklah.
Sayang?
Saya kerja lebih masa esok.
Kami buat audit di pejabat. Boleh awak balik sendiri?
- Okey. - Maaf.
Tak apa.
Apa sangatlah kalau saya bazirkan tiga jam naik bas?
Maaflah. Saya cuma…
- Gurau saja. Jangan risau. Pergilah. - Pandai buat lawak, ya?
- Jaga diri. - Okey.
- Selamat malam. - Selamat malam. Sayang awak.
Sayang?
- Ya? - Sayang awak.
Sayang awak.
Balik dulu.
- Kakak. - Kakak!
Ada dapat mesej saya?
Ya, tentang baki yuran awak?
Ya, saya dah terima notis. Pejabat pendaftar hantar e-mel.
Kakak dah balas. Awak tak dapatkah?
Kakak suruh tanya ibu. Ayah hantar duit minggu lepas, bukan?
Ibu suruh saya tanya kakak.
- Mana ibu? - Dia buat video di biliknya.
Helo!
Jom kita lihat, geng troli kuning!
Apa yang sampai hari ini?
Tengoklah betapa cantiknya beg saya!
Sudahlah ia cepat sampai!
Lihatlah, cantik.
Saya sukalah!
Cantik betul!
Sebenarnya,
beg ini sesuai untuk OOTD saya esok!
Nantikan! Selamat tinggal!
Awak dah balik.
Tengoklah beg baru ibu. Tengok.
Jahitannya kemas.
Cuba bau. Tak hapak macam kulit tiruan.
- Tak macam replika gred A langsung. - Betul, macam gred B.
- Tak pun, gred C. - Janganlah lebih-lebih.
Tengoklah label di dalamnya.
Balenciagah?
Kenapa ada H di hujung?
Tak apa. Bukan orang perasan pun!
Jangan cerewet.
Tengok kasut ibu.
Jimmy Choo jadi Jimmy Chos.
Tengok yang ini pula.
Patutnya jam Bulgari. Tapi tanpa "I", jadilah Bulgar.
Jangan usik barang ibulah! Lagipun, ibu beli dulu, bayar kemudian.
Kenapa Candy minta duit saya lagi?
Oh, itu. Sayang.
Boleh awak bayar dulu? Nanti ibu ganti duit awak.
Ayah baru hantar duit, bukan? Saya nak mesej ayah.
Sayang! Tak payah.
Janganlah kacau ayah di Bahrain. Nanti dia risau.
DITUTUP AWAL PADA 8 MALAM UNTUK PARTI KRISMAS
SELAMAT HARI KRISMAS DAN SELAMAT TAHUN BARU
Tengoklah!
Betulkah ini hadiah utama? Menariknya!
Wah! Nampaknya kita ada penaja hebat.
Ini daripada siapa?
- Tak tertulis pula, bos. - Bawa masuk!
- Ya. - Cepat!
Hati-hati.
- Beratnya. - Perlahan-lahan.
Vicky!
Tepuk tangan!
Awak menang stok kimchi setahun daripada penaja kita,
Industri Makanan Go Dong Hae!
Terima kasih, bos. Selamat Hari Krismas terlajak.
Hadiah ini sesuai untuk awak. Dua-dua pun masam.
Sekarang, untuk hadiah utama kita!
Tolong letak di bawah.
Ini daripada penaja misteri kita.
- Mesti mesin basuh. - Tak, tilam.
- Tak, itu cuma kalendar. - Sedia!
Pemenang hadiah utama kita ialah…
- Gigi, awak menang. - Tahniah!
- Bertuahnya Cik Gigi. - Wah, dapat TV!
Tahniah, Gi.
Terima kasih. Selamat Tahun Baru terlajak.
Bukalah. Mana tahu, dapat tilam.
Wah!
- Wah! - Betullah, dapat TV.
Tahniah, Cik Gigi.
Kalau awak tak suka, beri kepada saya.
Saya bayar ansuran selama 20 tahun.
Tak boleh!
Marilah kita tukar hadiah.
Saya beri kimchi saya.
- Mari ambil gambar. - Okey.
Tengok sini. Satu, dua, tiga.
Satu lagi.
TERBAIK UNTUK ANDA
Besarnya, sayang.
Muatkah nak bawa naik motor?
Mesti boleh.
"Mesti boleh"?
Ia muat
di rumah saya.
Tolonglah, saya jarang bertuah begini.
Tapi bukankah itu untuk kita?
Kita boleh baring-baring tengok Netflix.
Mengarutlah.
- Jom. - Tolonglah.
Wangi betul.
Jom, sayang.
Letak di atas riba awak dan pegang kuat-kuat.
Jangan terlepas pula. Marilah.
TERBAIK UNTUK ANDA
DAFTAR PERCUMA
MAKLUMAT PROFIL
NAMA: GIGI PASCUAL E-MEL: GIGIGIRL@HAYAHAY.COM
SAHKAN
Hai, Gigi.
Untuk pengalaman menonton yang tersendiri, sila jawab soalan berikut.
Sila pilih satu.
Batman atau Joker?
Batman.
Mara atau Clara?
Mestilah Mara.
Sara atau Cik Minchin?
Sara.
King Kong atau Godzilla?
King Kong, rasanya.
Judas, Barabbas atau Gestas?
Gestas.
Anda gembira dengan hidup anda? Ya atau tidak?
Tiada jawapan bermakna tidak.
Tunggulah saya fikir.
Hukum Orang Tertindas.
"Babak Menarik."
"Babak Dipotong."
"Sorotan."
Tak ada cerita lainkah?
MAIN
Hukum orang tertindas
Itulah takdirku
Tempatku cuma di bawah
Hidupku tak berubah
Hukum orang tertindas
Tak tertanggung beban ini
Di manakah sinar yang kunanti?
Hukum orang tertindas
Mereka ini siapa?
Tak ada satu pun pelakon terkenal.
Hukum orang tertindas…
Papa!
- Mirinisa! - Papa!
Anakku sayang.
Saya rindu papa!
Syukurlah papa selamat pulang ke hasienda kita yang luas.
Kuda papa pun rindukan papa.
Sudah berminggu-minggu ia melolong di kandang.
Sebenarnya, papa pulang dengan bakal ibu tiri kamu.
Ini Mauricia.
Itu pula adik tiri baru kamu.
Kenalkan Mimi.
Helo dan selamat datang ke hasienda kami yang sangat luas!
Itu kuda saya!
Mauricia, Mimi, saya minta diri sekejap.
- Silakan. - Saya nak lawat kandang kuda.
Papa tinggalkan kamu bertiga supaya kamu boleh berkenal-kenalan.
Pergilah, papa!
Jadi, kau Mirinisa.
Kenapa tampar…
Apa salah saya?
Tiada apa-apa.
Aku cuma nak tinggalkan kesan pada pipi dan otak kau.
Sebab mulai sekarang,
kamilah ratu di hasienda Arnulfo yang luas terbentang!
Faham?
Faham.
Kalau kau beritahu ayah kau,
kau bukan setakat kena tampar, faham?
Faham.
Kenapa tampar lagi? Saya tak buat apa-apa pun!
Saja-saja nak tampar.
Lagipun, tiga nombor kegemaran aku.
Bersyukurlah bukan empat, lima atau 46.
Apa-apa pun…
Mimi, anak mama yang menggoda,
apa kata kita masuk ke hasienda mewah ini dan cari orang gaji untuk dibuli?
Ayuh, mama.
Mirinisa, biar aku beri nasihat yang tak diminta tapi sangat berharga.
Nasihat apa?
Jangan sesekali halang aku!
Aduh, tak ada cerita lainkah?
Tentu awak Arnaldo.
Ya, saya.
Nasib baik ada lelaki kacak. Hilang rasa mengantuk.
- Arnaldo? - Mirinisa!
Saya nak beri awak bunga liar yang baru dipetik
dari kebun nenek saya.
Mirinisa!
Ini senarai panjang berjela
dengan tugas yang kau perlu buat hari ini.
Mula-mula, cuci talang bumbung.
Kemudian cuci dan gosok langsir baldu yang sangat berat di bilik ini.
Kemudian, mandikan kuda di kandang.
Rias kuku kuda dengan rawatan bertaraf dunia.
Faham?
Ya?
Habis, tunggu apa lagi? Pergi!
Kenapa Mirinisa perlu buat semua itu?
Rumah agam yang mewah ini ada ramai pekerja.
Saya suka lelaki kacak.
Tapi saya benci lelaki yang masuk campur.
Siapa awak?
Saya Arnaldo.
Cucu tunggal Doña Auring,
pemilik hasienda yang luas terbentang di seberang bandar?
Ya, saya.
Arnaldo.
Awak lebih secocok dengan Mimi, anak saya yang menggoda!
Dia muda. Dia lincah. Dia sangat bertenaga.
Tunjukkan kelebihan awak.
Hebatnya anak mama!
Mirinisa!
Ya?
Kenapa kau rosakkan gaun berjenama aku yang mahal?
Maaf, saya tak sengaja rosakkannya dengan seterika.
Mama!
Dia rosakkan gaun mahal saya!
Betina tak guna!
Tahu tak betapa mahalnya gaun berjenama ini?
Lebih mahal daripada reputasi kau!
Sebagai hukuman,
duduklah di bilik air itu sampai ia bersih berkilat!
Señora, saya tak sengaja!
Saya janji akan tingkatkan kemahiran menyeterika!
"Kemahiran"?
- Tidak! Kau patut dihukum! - Señora!
Duduk situ!
Señora!
Hukum orang tertindas
Sampai di sini sajalah. Semoga kita jumpa lagi.
Sebaik saja restoran kita okey, saya telefon kamu dulu.
Terima kasih. Awak baik hati.
- Jumpa lagi. - Jumpa lagi.
Betulkah bos dah nekad nak pecat mereka?
Saya tak tahu cara lain untuk kurangkan kos.
Tapi kita kekurangan pekerja.
Sebab itu saya nak awak buat dua kerja sekarang.
Jadi pelayan pada waktu sibuk.
Nanti, bos.
Saya pembantu pengurus.
Bukan nak berlagak, tapi saya ada ijazah pengurusan.
Lulus dengan kepujian.
Saya bukannya pelayan.
Peduli apa kalau awak ada ijazah kepujian?
Awak tak pedulikan bisnes kita.
- Itu tak benar… - Awak pentingkan diri.
Awak tak tahu apa-apa dan tak layak buat keputusan.
Awak belum cukup makan kimchi untuk layak jadi pengurus.
Tapi bos…
Betty!
Bukalah!
Gila. Dia tak jawab pun!
Siapa kamu? Boleh saya bantu?
Awak anak Betty?
Kenapa?
Dah lama kami ketuk pintu, tapi tiada orang jawab.
Tolong beritahu Betty yang ini cuma peringatan mesra.
Dia dah lama tak bayar hutang.
Daripada menunjuk-nunjuk di media sosial,
lebih baik dia bayar hutang pada masanya.
Boleh awak beritahu dia?
Jom, geng.
Ibu?
Ibu.
Mereka dah pergi?
Siapa mereka?
Mereka pengutip hutang.
Ibu lupa bayar beberapa kali.
Dah lamakah ibu berhutang?
Ibu tak ingat. Rasanya…
Setahun?
Saya nak telefon ayah.
Janganlah!
Jangan telefon ayah.
Ibu akan cuba ikhtiarkan sesuatu.
Tapi janganlah telefon ayah. Jangan beritahu dia apa-apa.
Tolonglah.
Baiklah.
Okey. Jangan sedih.
Terima kasih.
Baiknya anak ibu.
- Maaf. - Apa dah jadi?
Tak apa.
- Gigi! - Biar saya tolong.
Awak buat sepah dan bazirkan makanan!
Potong gaji!
- Saya tak sengaja, bos. Maaf. - Cepat bersihkan!
Nanti pelanggan tergelincir.
Biar saya kemas, bos.
Cik Gigi lebih sesuai jaga di depan.
Dia pembantu pengurus, bukan pelayan.
Sekarang ini saya perlukan mop, bukan pendapat awak. Pergi ambil!
Maaf, bos.
Hei.
Lebih baik awak buat kerja betul-betul.
Bodoh.
Hei, meja 18. Cepat!
Bodohnya!
- Kakak. - Kenapa di luar busuk?
Saya rasa biar ibu jelaskan.
Kenapa? Apa dah jadi?
Ada barang sampai tadi.
Ibu keluar
nak ambil bungkusan,
tapi ibu terkejut apabila tengok penghantarnya.
Dia pengutip hutang yang dah menunggu.
Mereka bukan saja lempar kata-kata yang menyakitkan hati,
mereka lempar telur busuk pada ibu dan rumah kita!
Kenapa ibu tak beritahu polis?
Ibu tak nak besarkan cerita.
Sayang,
boleh awak tolong ibu?
Kenapa suruh saya?
Telefonlah ayah.
Tak boleh!
Dia tak boleh tahu hal ini.
Nanti dia marah ibu.
Sayang.
Tolonglah ibu.
Tolong bayarkan bunganya sedikit.
Ibu tahu awak ada duit simpanan.
Tolonglah ibu. Tolong, ya?
Ibu nak berapa?
Lima puluh ribu.
Lima puluh ribu?
Bang, ikut motor itu.
RESTORAN PIZA MAMA MO
- Dah sampai. Suka tak? - Abet!
Wah, ada kelas!
- Kita makan di sini? - Makanan di sini sedap.
Abet.
Siapa dia?
Gigi, biar saya jelaskan.
Jelaskan apa? Kenapa dia naik motor awak?
Cakap.
Bukan di sini. Ada ramai orang.
Piza?
Awak bawa dia makan piza? Biar betul?
Selama ini awak cuma bawa saya makan pares.
Bau saya dah macam bunga lawang.
Bertenang.
Awak tak berani minta putus, jadi awak pasang dua?
Awak kata awak mengumpul. Kumpul apa? Dosa?
- Gi, marilah bincang. - Jangan sentuh saya!
Bau ini.
Ini bau busuk pada topi keledar saya!
Bau macam bunga di kubur! Tepi!
Gi, dengarlah dulu. Gi!
Ini topi keledar saya! Saya yang beli!
Abet, marilah.
Mari kita makan "pecha".
Lupakan dia.
Bodoh!
Bahlul!
Bangang!
Tak sekolah!
- Geramnya aku… - Mauricia!
Mimi! Apa awak buat kepada anak tunggal saya?
Tak ada apa-apa, papa.
Ini cuma permainan, sayang.
Mak, ayah, saya nak roti
Kakak, abang, saya nak kopi
Kalau nak apa-apa Suruhlah saya
Siapa silap Dia makan penampar
Satu, dua, tiga, empat
- Sakit. - Maaf, mama.
Cepat, sekali lagi! Maaf!
Mak, ayah, saya nak roti
Menyusahkan!
Kurang ajar!
Setan!
Mauricia!
Mimi! Apa kamu buat kepada anak tunggal saya?
Tak ada apa-apa, papa!
Kami cuma nak beri Mirinisa imej baru!
Nah, inilah hasilnya.
Kalau kau tak senyum, kau tak boleh makan.
Betina tak sedar diri, terhegeh-hegeh,
berlagak nak mampus!
Mauricia! Mimi!
Apa kamu buat kepada anak tunggal saya?
Alahai, sayang.
Ini cuma permainan minum yang tak berbahaya!
Giliran awak pula.
- Tak masuk! - Tak masuk!
Itu tak cukup!
Lemaskan dia dalam tong wain!
Siapa suruh jadi bodoh dan lemah? Terpaling mangsa.
Padan muka kau.
Akhirnya, Gigi.
Akhirnya awak sedar juga.
Jangan takut.
Niat saya baik.
Tiba masa untuk awak sertai kami.
Tunggu. Gigi.
Gigi.
Gigi, awak nak ke mana? Jangan lari!
Gigi! Datang sini…
Tak apa. Awak pasti akan kembali.
Kamsahamnida.
Hukum Orang Tertindas?
Drama apa? Saya tak pernah dengar.
Ada!
Siapa pelakonnya?
Entahlah, tak popular. Mungkin pelakon filem bebas atau teater.
Sumpah, antagonisnya tegur saya.
Dia pandang dan panggil nama saya. Dia kenal saya!
TV itu ada kuasa ghaib agaknya.
Beri sajalah TV itu kepada saya.
Hei! Gigi, Vicky, kamu buat apa?
Meja 14 dah lama panggil!
Tapi kamu berborak di sini!
Hei, Vicky. Jangan buat saya hilang sabar.
Awak pun, Gigi.
Pergi layan pelanggan sebelum mereka makan orang!
Apa?
Satu, dua, tiga, empat, lima, enam, tujuh, lapan, sembilan, sepuluh.
Selamat Hari Valentine, sayang.
Wah, sayang!
Baiknya! Saya pun ada hadiah untuk awak.
Saya belum habis beri lagi.
Mirinisa!
Señorita?
Ada apa, Señorita Mimi?
Saya nak jus oren yang baru diperah.
- Cuaca di luar panas terik. Cepat! - Baiklah.
Mirinisa!
Ada apa, Señora Mauricia?
Suruh ayah kau minum. Jus ini akan buat dia lebih kuat.
Faham?
Ya, puan.
- Sekarang! - Ya, puan!
Mirinisa!
Sudahlah lambat, berani kau jamu orang lain dulu?
Beri sinilah!
Saya minta maaf.
Papa.
Minumlah untuk pulihkan tenaga.
Mama!
- Mimi? - Mama!
Mimi!
Mimi? Itu awakkah?
Mimi!
Anakku!
Anakku yang menggoda!
Mimi!
Apa kau buat kepada anak aku?
Mimi!
Anakku yang menggoda!
Mama akan rindukan awak.
Mama janji kepada awak
mama takkan berhenti sampailah mama berjaya merampas
rumah agam Arnulfo yang tersergam megah
dan hartanya yang berkepuk-kepuk.
Ibu akan membela kematian awak.
Nasib awak akan dibela oleh ibu dan…
Gigi!
Saya?
Kenapa saya?
Apa yang tak kena?
Sudah masanya awak sedari kuasa sebenar awak, Gigi!
Biar saya tunjukkan potensi penuh awak.
Jadikan saya batu sandaran.
Percayalah saya.
Tak rugi pun, bukan?
Selamat datang ke dunia kami, Dunia Sinetron!
Terima kasih atas kepercayaan awak. Saya tumpang seronok.
Awak takkan menyesal.
Kita berdua akan bekerjasama.
Awak suka setakat ini?
Pemandangannya cantik.
Rumah-rumahnya luar biasa.
Matahari terbenam pun nampak sangat indah.
Saya nak bergambar di semua tempat.
Setiap sudut dunia kami cantik belaka.
Setiap penjuru sedia untuk dirakam, sentiasa menunggu aksi.
Dunia kami gemarkan drama.
Tapi drama takkan wujud tanpa konflik.
Konflik tak wujud tanpa baik lawan jahat.
Cahaya lawan gelap. Protagonis lawan antagonis.
Dua itu saja yang penting bagi kami.
Protagonis dan antagonis.
Dari awal lagi, saya tahu awak di pihak mana.
Hon mereka.
Hon lagi.
- Tepi! - Mereka siapa?
Protagonis atau antagonis?
Pelakon tambahan.
Mereka bukan mana-mana pihak.
Mereka sebahagian daripada dunia ini
supaya babak drama nampak meyakinkan dan realistik.
Jadi penduduk dan sebagainya.
Untuk tambah tekstur dan konteks.
Mereka gagal menjadi protagonis atau antagonis.
Sekarang mereka puas hati dengan peranan pelakon latar,
setakat lalu-lalang atau buat kerja itu dan kerja ini.
Kadangkala mereka ada dialog, tapi…
Abaikan mereka.
Di dunia ini, awak cuma patut ingat
kita perlu sentiasa gembirakan Penaja.
Penaja?
Selagi ada keseimbangan antara baik dan jahat,
Penaja kita gembira.
Kalau Penaja kita gembira, cerita ini dipanjangkan,
drama ini dilanjutkan, kewujudan kita diteruskan.
Lama-lama nanti, awak fahamlah.
Tapi sebelum itu,
awak perlu mendaftar.
AKADEMI ANTAGONIS
Selamat datang ke Akademi Antagonis.
Awak akan belajar menjadi antagonis di sini.
Moto akademi kami,
"Tiada protagonis tanpa antagonis."
Siapa mereka?
Merekalah pengasas akademi ini.
Hebat, bukan?
Saya lulus dengan cemerlang, kepujian tertinggi,
Ijazah Sarjana Muda Sains Buli Antara Disiplin,
major dalam Sains Tingkah Laku Diva,
minor dalam Fitnah.
Awak serba boleh.
Saya ada Ijazah Sarjana Pengajian Balas Dendam.
Saya sedang buat ijazah kedoktoran. Cuba teka tajuk disertasi saya.
Apa?
"Seni Kejar Taraf pada Era Digital
atau Cara Tunjuk Hebat di Internet sehingga Kawan Kita Mati Cemburu."
Saya perlu bentangkan tesis, tapi saya sibuk dengan penggambaran.
Kalau awak tak tahu,
saya alumni cemerlang setiap tahun sejak tamat pengajian.
Saya juga nak maklumkan bahawa saya ahli lembaga pemegang amanah
sebagai Singa Betina merangkap Mak Cik Bawang merangkap Syaitan.
Rajinnya awak.
Saya bukan nak bermegah, tapi saya cuma nak awak tahu
awak akan dibimbing oleh pihak yang handal dan berkebolehan.
AKADEMI ANTAGONIS
Kelas, kerutkan kening.
Rapat lagi. Rapat lagi!
Senyum sambil herotkan bibir ke kanan!
Perlahan-lahan muncungkan bibir ke depan!
Jegilkan mata!
Terbeliak luas-luas!
Angkat dagu! Tinggi lagi!
Bagus.
Kekalkan air muka kamu begitu
walaupun kamu duduk sendirian, faham?
Baik, encik!
Bagus!
Sedia, murid-murid.
Mak kau… Mula!
Mak kau miskin!
Mak kau papa kedana!
Mak kau hijau!
Mak kau merah jambu!
Mak kau makan anjing!
Mak kau anjing, perempuan murah…
Jahatnya kamu!
Macam itulah!
Comel, bukan?
Seperti sekolah lain, kami ada aras gred,
fakulti guru yang cemerlang,
dan paling penting, kurikulum yang bermatlamat.
Tiga, empat, tampar!
Ya, tampar lagi!
Tampar!
Tunggu. Saya kata, "tampar", kamu tampar!
Tamparan kamu biar tepat!
Tampar!
Saya rasa saya tak boleh buat.
Awak boleh.
Kami tahu awak boleh.
Kalau awak tamatkan kursus ini, hidup awak di luar akan jadi lebih baik.
Malah, selepas tamat belajar,
ada peranan menanti awak dalam Hukum Orang Tertindas.
Saya?
Saya akan cadangkan awak sebagai pengganti Mimi.
Awak tahu, bukan? Mendiang anak saya yang menggoda?
Tapi kenapa pilih saya?
Sebenarnya, ini satu eksperimen.
Ini kali pertama kami cari bakat dari dunia manusia.
Awak diduga dengan masalah kerja, keluarga dan cinta.
Saya tahu darah awak dah menggelegak.
Awak seperti bom masa, sedia untuk meletup bila-bila masa.
Kalau kemarahan awak yang terpendam disalurkan dengan cara yang betul,
awak akan jadi antagonis terhebat di dunia saya dan dunia awak.
Saya tahu awak sedih.
Awak layak rasa gembira.
Dah tiba masanya awak bahagia.
Okey?
Kalau awak setuju,
sila tandatangan.
Boleh saya baca dulu?
Awak tak percayakan saya?
Selamat datang ke era antagonis awak.
Ayuh.
SEJARAH
Apa itu sejarah?
Ya?
Kajian tentang kejadian lampau,
khususnya hal ehwal manusia.
Itu jawapan buku teks.
Di Akademi Antagonis, apa itu sejarah?
Siapa tahu?
Puan? Puan!
Awak rupanya, Mauricia!
Bekas pelajar saya.
Awak masih ingat jawapannya? Mari sini.
Di Akademi Antagonis, sejarah bererti mengorek rahsia.
Pandai!
Jelaskan.
Korek rahsia orang yang kamu nak balas dendam,
seperti sejarah cintanya, sejarah keluarganya,
malah sejarah carian Internetnya.
Korek dalam-dalam. Korek dengan teliti.
Cari kelemahan dan rahsia memalukan yang dimiliki oleh sasaran kamu.
Lebih gempar skandalnya, lebih bagus.
Gunakan semua maklumat yang kamu dapat supaya mereka tunduk kepada kamu
sampailah mereka melutut minta ampun kepada kamu.
Jangan berhenti sampai dia jadi…
Puan?
Sejarah.
Habislah kau, Jingo.
PENDIDIKAN SENI
Di Akademi Antagonis,
seni bukan arca atau lukisan.
Seni yang dimaksudkan ialah kamu.
Kamu perlu cari dan bentuk imej kamu sebagai antagonis utama.
Pakaian yang paling menggerunkan,
gaya rambut paling aneh
dan kontur kening paling ekspresif.
Gaya kamu
perlu menarik perhatian, menimbulkan rasa hormat
sambil menimbulkan ketakutan
dalam diri sesiapa yang kamu jumpa.
Kamu sangat bertuah hari ini kerana kita akan adakan sesi ubah gaya
untuk salah seorang daripada kamu.
- Ada sukarelawan? - Gigi. Datang ke depan.
Gigi.
Nama itu tak sesuai.
Macam nama budak-budak.
Atau kawan baik.
Tapi bunyinya bukan seperti nama watak utama.
Semua antagonis terbaik
mempunyai nama yang berakhir dengan bunyi "ah".
Lavini-ah!
Selin-ah!
Claudi-ah.
Ah…
Nak tukar nama sayakah?
Saya ada ide-ah yang bijak.
HAI! SAYA GIGI PEMBANTU PENGURUS
HAI! SAYA GIA PENGURUS
Cik Gigi? Betulkah?
Nama saya
Gia.
Awak dah buang tabiat?
Jangan terkejut!
Apa awak buat pada uniform awak? Itu melanggar dasar syarikat!
Sebut tentang dasar syarikat, ada satu lagi kejutan untuk awak.
Mempersilakan pemilik SamgyupToSawa
dan penguat kuasa undang-undang untuk membantu.
Tepuk tangan.
Puan, encik, buat apa di sini?
Dalam banyak-banyak cawangan SamgyupToSawa,
patutlah cawangan ini selalu rugi.
Awak buat tipu helah, ya?
Saya periksa rekod
dan bandingkan dengan slip pesanan perut khinzir dan kimchi.
Semua rekod dalam buku ini dinaikkan harganya.
Awak curi duit daripada perniagaan orang?
Kami dah kenal pasti percanggahan dalam rekod.
Saya bukan saja belajar pengurusan, saya juga ambil perakaunan.
Binasakan dia, Gia.
Letupkan bom!
Akhir sekali,
bukti ini menunjukkan tempat awak belanjakan duit
yang awak curi daripada restoran ini.
Sebab itulah walaupun awak selalu balik awal,
bau awak masih busuk apabila datang kerja keesokan paginya.
Awak lebih tengik daripada kimchi
kerana kasino dah jadi rumah kedua awak.
Lebih baik awak ambil barang peribadi awak di pejabat.
Jangan datang lagi.
Abang polis, awasi pencuri ini betul-betul.
- Manalah tahu dia nak mencuri lagi. - Tunggu!
Lepaskan saya!
Pengkhianat!
Awak lupa semua jasa saya!
Mod konfrontasi tahap tertinggi!
Jasa awak kepada saya?
Awak cuma tahu perkecilkan saya,
buat saya macam hamba dan layan saya macam orang bodoh!
Tengok muka saya betul-betul.
Inilah muka pengurus baru restoran ini!
Lepaskan saya!
- Ikut kami. - Awak tunggulah, Gigi!
Saya akan balas dendam!
Ini kali terakhir saya cakap…
Nama saya Gia.
Apa?
- Ikut kami. - Nanti! Puan, encik!
Tolong saya! Lepaskan saya!
Tepuk tangan.
Gia, Gia!
Awak dah ajar dia dengan baik, Mauricia.
Saya dah mula suka dia!
Mari raikannya!
Marilah.
BAHASA
Kata-kata mempunyai kuasa.
Kata-kata boleh menikam.
Kata-kata boleh meninggalkan parut seumur hidup.
Sebab itu kita perlu meluaskan kosa kata,
supaya kita boleh sampaikan tempelak dengan tepat dan pedas.
Ya!
Masa untuk menguasai
seni sumpah seranah yang sekejam-kejamnya.
Gia, sila ke depan.
Musnahkan mereka menggunakan kata-kata semata-mata.
Ingat tiga ciri yang ada pada makian yang sempurna.
Hina kesunyiannya. Mula!
Mesti hidup kau sunyi!
Tak ada pakwe, tak ada teman melepak,
keluarga kau pun benci kau.
Tapi kau tahu tak?
Tak ada orang peduli.
Hina kemiskinannya. Mula!
Kau harapkan percutian mewah di pulau, tapi mampu ke taman awam saja.
Kalau semua cara lain gagal, hina paras rupanya.
Nampak macam lawa, tapi buruk dari depan.
- Syabas, Gia, syabas! - Syabas!
MATEMATIK
Di Akademi Antagonis,
Matematik membantu dalam perhitungan balas dendam.
Jika X sama dengan benci, kuasa Y,
dan Y sama dengan dusta,
bahagi punca kuasa dua Z,
dan Z sama dengan tahap mudah tertipu,
hasilnya sama dengan?
Sama dengan kejayaan mengawal situasi menerusi penyemaian keraguan.
Pandai.
Jika A sama dengan keraguan
dan B sama dengan syak wasangka,
apakah hasil A darab B, kuasa dua?
Peluang yang sempurna untuk basuh otak.
Tepat sekali.
Jika X sama dengan lelaki tua kaya yang dah nak sampai ajal,
Y sama dengan jumlah semua asetnya
dan Z sama dengan cinta serta kepercayaan X kepada kamu,
apa yang kita dapat kalau X campur Y campur Z?
Gia?
Kita dapat semuanya.
Jawapan yang mengagumkan!
Ini semua kad kredit mak?
Ya.
Cakap betul-betul.
Ya, itu saja!
Ibu tukar-tukar guna.
Kami dah tahu modus operandi ibu!
Potong cepat.
Potong semua sekali!
Kalau ibu potong, nanti ibu nak guna kad apa?
Kalau ibu tak potong,
kami tak mengaku ibu mak kami!
Gia, teruskan ke Fasa Dua.
Guna semua ilmu yang awak pelajari.
Travis, serahkan telefon ibu.
Candy, kata laluan ibu.
Ibu kena buat dan hantar video kepada ayah di Bahrain.
Kenapa pula?
Kenapa?
Sebab kalau ibu tak buat,
kami akan buatkan.
Kami akan cakap ibu habiskan duit keluarga kita!
Mengakulah kesilapan ibu sekarang.
Berjanjilah ibu akan jual semua benda mengarut yang ibu beli!
Akhir sekali dan yang paling penting,
masukkan duit yang ayah hantar ke akaun saya.
Setiap bulan.
Nanti dulu.
Kenapa pula?
Kamu dah lupa yang kamu cuma anak?
Jangan biar dia buat awak rasa terhutang budi!
Cakap dengan tegas, Gia!
Anak-anak yang bergelumang dengan hutang dan rasa malu kerana ibu!
Kalau ibu tak nak buat,
kami akan tinggalkan ibu selamanya!
Faham tak?
Dah sedia?
Dah sedia atau belum?
Dah sedia. Yalah, ibu sedia.
Mula.
Hai, sayang.
Saya…
Saya nak beritahu sesuatu.
PENDIDIKAN JASMANI
Saya bukan nak berlagak, tapi sayalah jurulatih terbaik
yang pernah mengajar di akademi ini.
Nak tahu kenapa Mauricia pandai menampar?
Saya yang ajar dia.
Betul. Saya belajar daripada guru terbaik.
Biar saya tunjukkan.
- Boleh. - Ini namanya "Acah-acah".
Aduh, sakitnya! Tapi…
Bagus!
Ini pula "Dua dalam Satu".
Okey!
Tamparan tahap Olimpik!
Itulah tamparan yang akan menyebabkan protagonis koma.
Ini pula tamparan
yang akan membuatkan protagonis amnesia sementara.
Ini kegemaran saya. Saksikan…
Satu, dua, tiga, tumbuk, tampar!
Alamak.
Maaf, sakitkah?
Siapa awak?
Saya di mana?
SAINS
Dalam kelas ini, saya akan ajar kamu
cecair yang kamu patut simbah pada badan protagonis.
Usaha minimum,
tapi kesan maksimum.
Mauricia!
- Puan? - Mari sini.
Betulkah, puan?
Sudah tentu. Mari sini.
Saya nak tahu kalau awak masih ingat semua ajaran saya.
Kelas, kalau minumannya wain merah…
Sasarkan mata.
Tapi kalau air kosong…
Biar masuk lubang hidung.
Kalau kopi, teh atau coklat panas…
Aduh…
Sasarkan pakaiannya supaya kesannya melekat!
Dapat tak? Bagus.
Sekarang, saya akan ajar kamu
cara nak tonyoh muka protagonis pada kek.
- Biar saya bantu. - Tak apa, saya boleh buat.
- Betul? - Tak apa.
- Saya boleh tunjukkan. - Tak apa!
- Biar saya… - Jangan dekat!
Jangan!
Jangan datang dekat! Tak guna!
- Saya nak tolong. - Tak payah. Saya dah cakap!
RESTORAN PIZA MAMA MO
Sedapnya "pecha" di sini!
Gigi?
Betulkah?
Kenapa?
Awak terpukau?
Ini sayalah, Abet.
Tapi panggil saya Gia sekarang.
Lebih garang,
lebih berani,
lebih bijak.
Mana perginya adab awak?
Awak tak nak kenalkan saya
kepada Cik "Pecha"?
Ini Peachy.
Peachy,
yang suka "pecha".
Nama sebenar awak Patricia Marie
Pinagong, bukan?
Kenapa awak nak tahu?
Awak masih ingat awak yang dulu?
Mana awak dapat?
Itu gambar awak?
Saya tak kenal perempuan ini!
Bercakap bohong, lama-lama jadi pencuri.
Pencuri teman lelaki orang lain!
Ini iklan sebelum dan selepas di Internet…
SEBELUM - SELEPAS
…untuk Pusat Estetik Wajah Baru,
terletak di Angono?
Entah, saya tak pernah ke sana.
Saya nak satu.
Patutlah awak mampu buat muka. Awak dapat secara percuma.
Apa maksudnya? Awak tipu saya?
- Bagus! - Ya!
- Tamparan Dua dalam Satu! - Ya!
- Saya yang ajar dia!
Kasihannya, awak kena tipu.
Doa-doakanlah bakal anak awak.
Mesti rupa mereka macam orang gua sebab awak pun biasa-biasa.
Kalau awak nak ramaikan bilangan orang buruk, silakan.
Saya doakan yang terbaik.
Ini air kosong atau air gas?
Air kosong.
Bagus!
Tepat masuk hidung!
Itu sempena tujuh tahun hidup saya yang awak bazirkan!
Ini baru sedikit, Abet. Baru sedikit!
Saya akan musnahkan hidup awak dan takkan berhenti
sampai awak menyesal lahir ke dunia ini!
- Wah! - Syabas!
- Bagus! - Berjaya!
Kepada semua profesor saya,
terima kasih atas kesabaran dan kegelapan jiwa kamu
serta semua kejahatan yang kamu ajar.
Kepada insan yang nampak potensi saya untuk menjadi diri saya hari ini,
antagonis yang jahat sejahat-jahatnya…
Mauricia, pingat ini untuk awak.
Kepada rakan sekelas saya yang turut menamatkan pengajian hari ini,
mari kita cetuskan kekecohan bersama-sama!
Ingatlah kata-kata ini.
Protagonis takkan wujud
kalau tak ada antagonis!
Selamat datang ke set!
Terima kasih, Mauricia.
Para pelakon, sila bersedia. Kita mulakan penggambaran seminit lagi.
Saya ulang, kita mulakan seminit lagi. Okey? Terima kasih!
Takutnya.
Jangan takut. Awak patut gembira!
Tepi!
Tumpang lalu.
Arnulfo.
Sayang.
Arnulfo, sayang.
Kenalkan anak bongsu saya yang baru pulang bercuti dari Eropah.
Dia adik Mimi,
anak saya yang menggoda.
Gia, ini papa baru awak.
Selamat datang ke rumah agam yang sangat mewah ini.
Buat macam rumah sendiri.
Terima kasih, papa.
Ini Arnaldo, satu-satunya cucu Doña Ailing,
pemilik hasienda yang sangat luas di seberang bandar.
Jadi, awaklah Arnaldo.
Patutlah kakak saya yang mati itu mati-mati nak goda awak.
Selamat berkenalan, Gia.
Saya akan bawa Don Arnulfo berjalan-jalan di taman
supaya dia boleh hirup udara segar.
Tutuplah mulut.
Mesti kau Mirinisa.
Kaulah penyebab kematian Mimi,
kakak aku yang menggoda.
Perbuatan kau tak boleh dimaafkan!
Rasakan!
Tampar dia kuat-kuat.
Tapi dia tak buat salah pun.
Pergi masuk dapur dan leraikan semua kulit popiah!
- Faham? - Ya, puan!
Pemalas!
Asingkan campuran kopi tiga dalam satu!
Berhenti! Seterusnya.
Gia, awak yang patut tampar Mirinisa!
Ingat, ikut skrip.
Ya, tuan. Maaf, ini hari pertama saya.
Ya. Biasalah gugup hari pertama, bukan?
- Tarik rambut saya. - Okey.
Kuat lagi.
Kuat lagi!
Biar saya buat.
Sakit!
Aduh! Tolonglah, kasihanilah saya.
- Senang saja. - Okey.
Alamak, maaf.
Tarik nafas!
Bagus!
Gia! Awak okey?
- Tiru macam saya. - Okey.
- Sedia? - Sedia.
Cik! Kenapa dengan makanan ini? Tengok, ada cacing!
Mana ada cacing! Makan!
Tapi muka awak ada ulat bulu!
Makan! Ia berkhasiat!
Makanlah!
Ya, cik. Saya makan.
Cik… Cik!
Apa lagi?
Saya tercekik!
Saya nak air!
- Awak suruh saya? - Apa?
Ambil sendiri.
- Ambil sendiri! - Ya, cik! Okey.
- Dah habis? - Dah.
- Letak balik! - Bukankah itu kerja cik?
Okey, saya letak balik.
Ada apa-apa lagi?
- Tip. - Tip?
Tambah lagi!
Bagi sinilah.
Kawan-kawan.
- Kamsahamnida! - Kamsahamnida!
- Boleh beri saya duit teksi? - Tak boleh!
Sekali lagi.
Makanannya okey?
Sedap? Bagus.
Pesan nasi juga.
- Cik Gia. - Ya?
Saya rasa ada selebriti makan di sini.
- Siapa? - Di sana.
Apa awak buat di sini?
Macam mana awak keluar dari Dunia Sinetron?
Awak tak matikan TV.
Tapi jangan risau.
Keluarga awak tak nampak saya.
Awak ekori saya?
Tak bolehkah?
Nanti ada orang marahkah?
Tak. Tak ada orang akan marah.
Awak nak makan apa-apa?
Awak boleh makan? Kenapa awak di sini?
Kalau awak tak kisah, bawa saya tengok dunia awak.
Boleh kita minum kopi? Atau berbual?
Maaf kalau kedatangan saya mengejutkan awak.
Sebenarnya, dah lama saya perhatikan awak.
Kenapa?
Saya tak pernah jumpa orang macam awak, yang bukan dari dunia kami.
Dunia awak lebih bagus.
Udara segar, jalan tak sesak, tak ada jenayah.
Dunia ini huru-hara dan memenatkan.
Dunia awak bukan penyebab saya datang ke sini.
Awaklah sebabnya.
Awak suka saya? Biar betul?
Tak bolehkah?
Awak kata tiada orang marah.
Kenapa? Awak tak suka?
Layakkah saya menolak orang macam awak?
Awak sempurna.
Tapi kita tak secocok. Saya jahat.
Awak? Jahat?
Awak tak boleh tampar Mirinisa pun.
Awak tak tahu buat tarian riba untuk saya.
Saya nampak awak minta tumpang lalu di depan pelakon tambahan.
Awak perhatikan saya?
Adakah dunia awak guna
istilah "minat"?
Tentulah.
Itulah perasaan saya kepada awak.
Boleh jangan berlagak macam watak hero?
Jangan senyum begitu!
Dasar hero tipikal.
Awak tipu saya untuk goda saya.
Taklah.
Saya janji.
Saya tak berlakon.
Saya memang semula jadi mulut manis.
Saya sumpah.
Nah, saya dah pasang TV. Baliklah ke dunia awak.
Ikut saya.
Kenapa? Saya tiada penggambaran hari ini.
Saya nak tunjuk sesuatu.
Selamat datang ke Universiti Protagonis.
UNIVERSITI PROTAGONIS
Helo.
Saya rasa kekok. Semua orang di sini baik-baik.
Pijak semut pun tak mati.
Semuanya macam malaikat.
Itu kerana moto kami di sini,
"Di dunia yang gelap, jadilah cahaya."
Faham tak?
Jadilah…
- Saya faham. - …cahaya!
Tapi moto kamu hambar.
LEBIH BAIK JADI BAIK DARIPADA JADI BETUL - ORANG SALAH
Harapan?
Ini yang kamu belajar?
JABATAN KESOPANAN
Kesopanan?
JABATAN KESABARAN
Kesabaran?
Kalau kamu dibaling batu, kamu akan balas dengan baling apa?
- Ya? - Batu yang lebih besar!
Bukan. Ya?
Bom tangan?
Bukan.
Kalau kita dibaling batu,
kita balas dengan membaling roti.
Kalau orang tampar pipi kiri kita…
Terajang dia?
Bukan.
Tarik rambut dia?
Kalau orang tampar pipi kiri kita,
kita hulurkan pipi kanan.
Jangan lupa catat!
Di mana ada kemahuan, di situ ada…
- Kari! - Nasi goreng!
Ayam goreng!
- Singgang! - Ayam goreng!
Awak ingat senangkah belajar semua itu?
Bukan mudah nak jadi sabar, sopan atau penuh harapan.
Kenapa awak bawa saya ke sini?
- Supaya awak nampak sisi satu lagi. - Apa gunanya?
Saya tahu awak tak jahat.
Awak rasa saya layak jadi protagonis, bukan jadi antagonis?
Awak tanya saya?
Cuma awak yang boleh jawab.
Berhenti.
Berhentilah!
Aduh! Pandulah hati-hati!
Awak okey?
Saya okey.
Saya bawa hadiah.
TENANG SENTIASA
CATATAN TENTANG ILMU, KEKUATAN JIWA DAN KEHIDUPAN YANG BERMAKNA
MENANGANI KEMARAHAN UNTUK ORANG BODOH
Rasa tenang, bukan?
- Saya nak cuba. - Cubalah.
Untuk awak, Gia.
- Terima kasih. - Gia!
Mauricia!
Kenapa awak di sini?
Jauhi Arnaldo!
Awak tandatangan kontrak yang jelas menyatakan
"protagonis dan antagonis dilarang jatuh cinta".
Kami tak bercinta. Kami cuma kawan.
Gia, saya bukan budak-budak.
Saya boleh nampak daripada sinar mata awak
dan bahasa tubuh awak
hala tuju hubungan ini.
Arnaldo, kalau Penaja tahu,
awak akan terima nasib yang sama macam Mimi,
anak saya yang menggoda.
Kenapa? Apa jadi kepada Mimi?
Dia diusir ke Pulau Artis Lapuk!
- Hei! - Hei!
Terkejut saya!
Mimi, anak saya yang menggoda, ada hubungan dengan pelakon tambahan,
watak petani tanpa dialog.
Apabila wujudnya cinta terlarang,
dunia ini hilang keseimbangan dan jadi huru-hara.
Jadi, ia dilarang sama sekali oleh Penaja.
Sebagai hukuman,
mereka bunuh watak Mimi, anak saya yang menggoda.
Berilah saya projek.
Dia dihantar ke Pulau Artis Lapuk
bersama semua artis lain yang dah pudar populariti.
- Berilah saya projek! - Berilah saya projek!
Tapi awak, Gia, akan kembali menjadi Gigi,
pengecut, tunggul, baik tak bertempat!
Awak akan hilang keyakinan diri
dan dipijak-pijak oleh orang di dunia awak macam dulu.
Arnaldo, kalau awak tak berhenti buat kerja bodoh begini,
saya sendiri akan laporkan awak kepada Penaja.
Sayang, awak masih marah ibu?
Ibu dah buat semua yang awak suruh.
Maafkan ibu kalau ibu degil.
Ibu cuma nak tiru artis dalam TV
dan pempengaruh media sosial.
Saya dah tak marah, ibu.
Betulkah?
Betul.
Terima kasih.
AKUNAKBELI
Nah, belilah apa-apa yang ibu nak.
Saya belanja. Satu barang saja, okey?
Betulkah?
Aduhai, rindunya!
Rindu sangat!
Satu barang saja, okey?
Ya, satu saja.
Satu dalam setiap warna.
Gurau saja.
Annyeonghaseyo. SamgyupToSawa.
Hai.
Saya tahu bukan mudah awak nak maafkan saya.
Tapi saya rasa bukan saya saja di dunia yang pernah hilang rasa cinta.
Entahlah, mungkin kita dah lama sangat bersama…
Semuanya jadi rutin.
Saya silap kerana…
saya tak beritahu awak…
Yang awak dah tak cintakan saya.
Awak perlu mengaku juga.
Awak pun dah tak cintakan saya.
Saya dapat rasakannya.
Mungkin saya silap kerana angankan masa depan
apabila kita berkahwin, ada anak dan berkeluarga.
Tapi bukan sebab saya cintakan awak atau kita saling mencintai.
Mungkin saya cuma nak hidup baru.
Saya nak lari semata-mata nak cari perubahan.
Gia.
Saya minta maaf.
Bagaimana dengan Peachy? Awak cintakan dia?
Semoga kamu bahagia.
Kalau rupa anak kami macam monyet,
tak apalah, mereka boleh buat pembedahan plastik.
- Balik dulu, Jingo! - Okey.
Jumpa lagi.
Gigi?
Maksud saya, Gia.
- Jingo? - Ya, sayalah.
Awak nampak sihat.
Saya gembira jumpa awak.
Kalau awak tak sibuk, marilah kita pergi sarapan.
Saya belanja.
Biar betul?
Terima kasih.
Apa jadi kepada awak?
Kenapa awak ada aura positif?
Awak menang loteri?
Awak jumpa jalan agama? Cakaplah.
Sebenarnya, ada hikmah saya dipecat oleh SamgyupToSawa.
Terima kasih.
Mungkin saya perlukan rehat.
Saya kerja di pusat panggilan.
Saya bayar hutang perlahan-lahan kepada pemilik SamgyupToSawa.
Saya sambung belajar semula.
Saya dah tak rasa rendah diri dengan orang terpelajar macam awak.
Saya dah rajin bersenam. Kalistenik, yoga dan Pilates.
Yang paling penting…
saya berhenti berjudi.
Bagus.
Baguslah.
Maafkan saya.
Maaflah kerana layan awak dengan teruk.
Saya tahu awak tak patut hadapi suasana toksik seperti itu.
Saya pun minta maaf kerana jadi antagonis hidup awak.
Tidak. Taklah!
Saya gembira dengan hidup saya sekarang.
Awak tak perlu minta maaf. Awak rasa tindakan itu wajar.
Awak tak jahat.
Aduh, Gia, berhentilah! Sakit!
Gia, percayalah cakap saya.
Saya tak curi rantai awak. Keturunan kami takkan mencuri.
Penipu. Kalau awak tak curi, kenapa ia di dalam almari awak?
- Mama jumpa di situ, bukan? - Ya, betul!
Arnulfo, sayang,
takkan awak nak biarkan anak awak terlepas begitu saja?
Bukankah dia patut dihalau dari rumah agam yang tersergam ini?
Bertenang, Mauricia.
Kasihanilah Mirinisa.
Lawan, Mirinisa.
Melawanlah.
Don Arnulfo, Mauricia yang curi rantai itu.
Dia yang letakkannya di dalam almari Mirinisa.
Gia, apa awak mengarut ini?
Memang betul pun.
Don Arnulfo, dia ambil kesempatan ke atas awak.
Dia racun badan awak dan otak awak.
Tunggu.
Bukankah Mauricia berperanan untuk buat hidup saya sengsara?
Untuk buat hidup kita semua sengsara?
Bukankah awak patut tolak saya
supaya kepala saya terhantuk, hilang ingatan
dan lupakan Arnaldo
supaya awak boleh bersorak kerana dia jadi milik awak?
Mirinisa, awak protagonis cerita ini.
Malah, ini semua patut dihentikan. Tukarlah tajuknya.
Tamatkanlah Hukum Orang Tertindas.
Tukar jadi Dunia Mirinisa!
- Gia. - Betul!
- Ia patut ditukar dari dulu! - Akhirnya!
- Ya, tukar tajuknya! - Tukar!
Ubah terus drama ini!
- Ya! - Betul!
Diam!
Kita semua ada peranan di sini.
Ada protagonis dan ada antagonis.
Lagipun, siapa beri kamu hak untuk sampaikan dialog?
Awak antagonis, Mauricia, tapi awak selalu nak jadi watak utama.
Awaklah kesilapan terbesar dalam hidup saya!
Menyesal saya pungut awak!
Awak lebih teruk daripada Mirinisa! Awak tak sesuai di dunia ini.
Mungkin juga.
Saya tak sesuai di sini kerana di dunia saya, Dunia Nyata,
kita boleh jadi protagonis dan antagonis pada masa yang sama.
Tak ada masalah pun.
Tapi di dunia ini tak boleh!
Kalau kita tak ikut peranan yang ditetapkan,
musnahlah dunia ini!
Semua ini dan kamu semua akan lenyap!
- Itu tak benar! - Siapa yang kata begitu?
Keadaan tak pernah berubah.
- Saya dah bosan jadi pak pacak! - Kenapa awak bercakap?
Awak tak patut bercakap!
Kenapa awak cakap dengan saya?
Kenapa saya cakap dengan awak?
Sebab mereka mahukan perubahan.
Mauricia!
Tuan pengarah!
Saya dah cakap, Mauricia. Idea mengambil orang luar takkan berhasil.
Gia suka buat kacau.
Ia cuma eksperimen, tuan pengarah.
Awak pengarah di sini?
Ya, sayalah.
Awak pula, Gia, sangat menyusahkan. Kenapa awak tak ikut skrip?
Cuba cari jalan cerita baru untuk musim baru,
dengan watak yang berfikir.
Tak bosankah dengan formula ini?
Sebenarnya…
- Macam mana… - Teruskan!
Teruskanlah cari idea.
Saya nak naik terus ke atas,
terus jumpa Penaja!
Saya akan pastikan kamu semua dihantar ke Pulau Artis Lapuk!
Mauricia! Mauricia, awak nak ke mana?
Kejar Mauricia!
Mauricia!
Mana Penaja?
Mauricia? Ini awakkah?
Ya.
Di mana Penaja?
Mana Penaja?
Pejabat di penjuru sana, hujung sekali.
Terima kasih.
Mauricia!
Ini pejabat Penaja?
Wah, Cik Mauricia!
Ya, ini pejabat Penaja, tapi dia ada mesyuarat lembaga sekarang.
- Di mana? - Di bilik mesyuarat.
Mauricia?
Mauricia!
Mauricia! Sini.
- Mana Mauricia? - Di bilik itu.
Mari kita ke sana! Cepat!
Adakah tuan ini Penaja?
Ya, saya.
Mauricia, apa awak buat di tingkat ini?
Ada masalah di tingkat bawah.
Tolonglah saya.
Halau mereka ke Pulau Artis Lapuk!
Tunggu!
Apa halnya, tuan pengarah?
Maafkan saya, tuan.
Senyap! Tolong senyap.
Dia!
Dia punca semua masalah ini.
Saman dia!
Dia timbulkan pemberontakan, cetuskan revolusi.
Mereka semua nak drama ini ditamatkan!
Jangan marah, Tuan Penaja.
Kami cuma nak sedikit perubahan. Dah tiba masanya.
Perubahan itu bahaya.
Penonton kita nak rasa selamat dan selesa
dengan cerita yang beri mereka harapan.
Kalau harapan melimpah ruah pun,
apa gunanya harapan kalau tiada apa-apa yang berubah?
Menjadi antagonis telah mengajar saya
bahawa antagonis bukan bererti menjadi jahat.
Tapi berani berjuang.
Bukan perjuangkan yang salah, tapi yang betul.
Saya perjuangkan perkara yang betul.
Rancangan kita perlu ubah banyak perkara, bukan?
Ya, dia betul.
- Chase. - Ya, tuan?
Bagaimana rating Hukum Orang Tertindas?
Ia masih popular, tuan.
Tapi ia sudah mendatar
dan sudah lama tak naik-naik, tuan.
Okey.
Okey, jadi…
Rancangan apa yang awak cadangkan sebagai pengganti Hukum Orang Tertindas?
- Saya? - Ya.
Ya, Gia?
Nak gantikan dengan drama apa? Tak tahu? Menganga saja?
Tunggu! Tuan Penaja.
Kita buat siri terhad berdasarkan Jangan Sentuh Aku.
Tapi ala-ala Bridgerton. Betul tak, tuan pengarah?
Novel Jose Rizal?
Bosan!
Kita boleh buat dokumentari kulinari
tentang variasi adobo dari pelbagai daerah.
Untuk Musim Kedua, kita fokus pada sosej longganisa pula.
Adobo? Longganisa? Kamu ingat ini pasar? Siapa nak tonton?
Siri drama genre campuran. Macam muzikal dengan babak aksi!
Komedi siasatan.
Atau cinta songsang yang saspens.
Genre campuran. Mengarut! Itu mustahil.
Dengar sini.
Tolonglah saya.
Apa idea kamu?
Awak, awak, awak dan awak.
Tunggu sini.
- Tuan pengarah. - Ya?
Saya nak awak dengar idea mereka.
- Ya, tuan. - Yang lain boleh pergi.
Okey.
- Pergi. - Pergi. Okey.
- Balik ke set. - Okey.
- Tunggu saya di sana. - Okey.
- Apa idea tadi? Saya keliru. - Siri Jangan Sentuh Aku.
Kenapa awak masih di sini?
Awak boleh pergi.
Apa?
- Saya harap dia setuju. - Ya.
Seronoknya. Apa idea mereka?
Gia.
Apa? Dah puas hati?
Kalau tak ada orang tonton rancangan baru,
semuanya salah awak!
Macam mana kita nak tahu kalau kita tak cuba?
Awaklah antagonis hidup saya!
Awak sesuai jadi protagonis.
Terima kasih.
Hai, Cik Gi.
Hai! Selamat kembali!
Cik Gi, terima kasih banyak.
Cik tak lupakan kami.
Saya dah cakap, bukan?
Sebaik saja restoran dah okey, saya telefon kamu dulu.
- Terima kasih. - Terima kasih.
Memandangkan restoran kita semakin maju, Vicky…
Ya?
Ada yang tak kena dengan lencana awak.
Sekejap. Saya rasa yang ini lebih sesuai.
VICKY PEMBANTU PENGURUS
Tahniah!
- Cik Vicky! - Wah, Cik Gigi!
Jangan risau.
Saya janji untuk jadi pembantu pengurus terbaik!
Terima kasih.
Awak memang layak. Awak pekerja yang bagus.
- Betul tak? - Ya!
- Belanja kami, Vicky! - Gaji awal!
Okey, sambung kerja. Cepat.
Garangnya dia!
Gurau saja. Pergilah.
Masuklah.
Helo.
Tepat pada masanya.
Makanan dah siap.
Apa awak nak buat malam ini? Nak keluar?
Tak, kita duduk di rumah sajalah. Kita tonton TV.
Nak tonton apa?
Rancangan kegemaran saya ada episod baru.
Okey.
LES MI-SEDAP
AGENDA KUIH KELAPA
RAHSIA KEJAYAAN SEÑOR
RIMBA
Dah jumpa!
Yang ini?
RUMAH AGAM MAURICIA
Selamat datang ke Rumah Agam Mauricia.
Kini sayalah ratu di rumah agam yang tersergam megah ini.
Saya pemilik tunggal hasienda yang luas terbentang ini.
Saya saja yang tinggal di sini.
Saya saja yang tinggal untuk bersihkan semua ini.
Terjemahan sari kata oleh FZA